|  |  |
| --- | --- |
| Description: http://t3.gstatic.com/images?q=tbn:ANd9GcT6XS8BX02hKxwiXOwSjii9Rk-nArsVifoNCykwvn1KoKkJP0hTsQ | РЕПУБЛИКА БЪЛГАРИЯ**НАЦИОНАЛНА ЗДРАВНООСИГУРИТЕЛНА КАСА** |

Национална здравноосигурителна каса – Централно управление, на основание чл.10а, ал.2 от ЗДСл, във връзка чл.14, ал.1 и ал.2 от Наредбата за провеждане на конкурсите за държавни служители и Заповед № РД-09-961 от 17.08.2016година на Управителя на НЗОК,

**ОБЯВЯВА КОНКУРС**

**ЗА ДЛЪЖНОСТ „МЛАДШИ ЕКСПЕРТ”**

**(ЕДНА ЩАТНА БРОЙКА)**

в отдел „Информационен център“ към дирекция „Връзки с обществеността“ в ЦУ на НЗОК, при следните условия:

1. Минимални изисквания, предвидени в нормативните актове за заемане на конкурсната длъжност:

* образование: висше;
* образователно - квалификационна степен : професионален бакалавър;
* професионален опит: не се изисква;

или

* минимален ранг за заемане на длъжността: V-ти младши .
1. Специалност, по която е придобито образованието:
* Връзки с обществеността; Журналистика; Филология; Публична администрация.
1. Специфични изисквания за конкурсната длъжност: няма.
2. Допълнителни изисквания за заемане на длъжността, съгласно утвърдена длъжностна характеристика: Компютърна грамотност Word, Еxcel.
3. Начин за провеждане на конкурса:
* тест;
* интервю.
1. Необходими документи, които кандидатите следва да представят за участие в конкурса:
* заявление за участие в конкурс /Приложение № 2 от Наредбата за провеждане на конкурсите за държавни служители (НПКДС);
* декларация по чл.17, ал.2, т.1 от НПКДС;
* копие от документи за придобита образователно – квалификационна степен и допълнителни квалификации;
* в случай, че кандидатът притежава съответния ранг за изпълнението на длъжността, представя заверено копие от служебна книжка;
* копие на документи удостоверяващи продължителността и областта на професионалния опит /ако има такъв/;
* копия от други документи по преценка на кандидата.

7. Документите следва да бъдат представени лично или чрез упълномощено лице с нотариално заверено пълномощно в 10 дневен срок след публикуване на обявлението в ЦУ на НЗОК гр. София, ул. „Кричим” № 1. Лице за контакт: Цветанка Младенова, главен експерт в отдел „Човешки ресурси“ в ЦУ на НЗОК, тел.: 02/9659142 от 9.00 до12.00 и от 13.00 до 17.00 часа.

Краен срок за подаване на документите до 17.00часа на 29.08.2016 година включително.

8. Списъците и други съобщения във връзка с конкурса ще се обявяват на официалната интернет страницата на НЗОК и на информационното табло в сградата на ЦУ на НЗОК гр. София, ул. „Кричим“ №1.

9. Описание на длъжността:

Отговаря на „зеления“ телефон на НЗОК и на стационарните телефони за консултации на въпроси на граждани, договорни партньори и институции. Отговаря на писмени запитвания и жалби. Спазва нормативните изисквания, правилата и вътрешните инструкции за осъществяване на дейността. Извършва анализ на въпросите, поставени на телефоните за консултации на НЗОК. Участва в редактирането на вътрешно-административни документи на НЗОК, изготвени от други звена на институцията. Осъществява методична помощ на сродни структури в РЗОК в зависимост от своите компетенции. Да не разгласява и разпространява пред трети лица служебна информация, станала известна при или по повод изпълнението на служебните задължения, освен ако това е предвидено в закон. Служителят е лице с достъп, по смисъла на чл. 24, ал. 6 от Закона за защита на личните данни, до регистър „Деловодство“.

10. Информация за размер на основна заплата: Минимален размер на основната заплата - 420 лв./Основният размер на заплатата за длъжността се определя от професионалния опит на спечелилия конкурса кандидат, съгласно нормативните актове, определящи формирането на възнаграждението./

Образци на заявление за участие в конкурс и декларация по чл.17, ал.2, т.1 от НПКДС могат да се изтеглят от <http://www.nhif.bg/>.